text: Weekendvejr med en snert af sommer
  19 maj 2017 kl. 09.19
  Det gode vejr rykker tilbage mod vest i løbet af fredagen, så weekendens vejr  begynder sommeragtigt - også i TV SYDs område.
  Fredag når temperaturen op på mellem 18 og 23 grader. Lørdag  går vinden efterhånden om i vest, hvilket giver en del køligere vejr med skyer og regn.
  - I den nordlige og østlige del af landet starter dagen dog lunt og med masser af solskin, siger vagthavende meteorolog ved DMI Jesper Eriksen til Ritzau.
  Lørdag kommer temperaturen til at ligge på mellem 12 og 17 grader, og vinden bliver svag til frisk.
  Søndag klarer det igen op med fint vejr. Det er dog igen med vestenvind, og derfor ligger temperaturen på 15-20 grader.
  